**OHJEITA PERUSKOULUN PÄÄTTÄNEELLE 2020 YHTEISHAUSTA**

**Koulutuksen järjestäjät ilmoittavat opiskelijavalinnan tulokset aikaisintaan torstaina 11.6.2020. Hakijat saavat ilmoituksen opiskelupaikasta siihen sähköpostiin, jonka ovat ilmoittaneet yhteishaussa. Sähköposti ilmoitus tulee ainoastaan hakijalle, ei huoltajalle.**

Samana tai edellisenä päivänä postitetaan valintakirjeet koulutuksiin valituille. Opetushallitus lähettää lisäksi kaikille valitsematta jääneille jälkiohjauskirjeen, josta hakijat saavat tietoa muun muassa sijoittumisestaan varasijalle, pistemääristään jne.

**Opiskelupaikka on muistettava varmistaa! Opiskelupaikka on vastaanotettava viimeistään torstaina 25.6.2020.**

Toisen asteen opiskelupaikka on mahdollista ottaa vastaan myös sähköpostiin tulevalla linkillä. Oppilaitokset voivat myös lähettää muita ohjeita opiskelupaikan vastaanottamiseen liittyen, esimerkiksi, että koululla pitää käydä.

**Jos oppilas ei saa opiskelupaikkaa yhteishaussa:** Haku perusopetuksen jälkeiseen valmistavaan koulutukseen (kymppiluokat, VALMA ja LUVA) järjestetään 19.5.2020 klo 08:00—21.7.2020 klo 15:00.  Haku tapahtuu sähköisesti tuttuun tapaan osoitteessa [www.opintopolku.fi](http://www.opintopolku.fi/) . Oppilaitokset ilmoittavat hakijoille valintojen tulokset aikaisintaan 31.7.2020.

Toivottavaa on, että oppilas tai huoltaja ottaa yhteyttä mahdollisimman pian, jos nuori on jäänyt ilman opiskelupaikkaa. Yhteishaun tulostamispäivinä, torstaina 11.6 ja perjantaina 12.6 olen koululla kello 9.00-15.00.

 Opinto-ohjaaja Kari Mäkinen

09 310 86502